Bernard Stasi

Bernard Stasi, ganet d'ar 4 a viz Gouere 1930 e Reims (Marne) ha marvet d'ar 4 a viz Mae 2011 en 18vet arrondisament eus Pariz, a oa ur politikour he skrivagner gall.
 Buhez 
Tud-kozh Bernard Stasi a oa a orinoù lies: Italia, Bro-Spagn ha Kuba. Deuet e oa eñ da vezañ a Gall dre sevel ar goulenn pa oa oadet a 18 vloaz. Breur e oa da Vario Stasi, bet bâtonnier eus Pariz ha da Gérard Stasi paotr ar c'henwerzhhttps://web.archive.org/web/20160617153732/http://mr-malabar.fr/historiquep7a.html.
 Tabutoù 
Tabutoù lies a oa bet a-enep an den.
 Jean-Marie Le Pen 
D'ar 6 a viz C'hwevrer 1986, e-pad un tabut gant Jean-Marie Le Pen war France Inter, e embann Bernard stasi « N'em eus ket memes kredennoù a c'hwi », an hini all a respont trumm dezhañ: « Normal eo, dre ma z'oc'h mab d'un envroad ha n'oc'h deuet da vezañ gall pa oac'h 18 vloaz ». Ha Stasi da respont: « C'hwi a embann ne vefe ket tu din, me, mab d'un envroad d'ober politikerezh? ». Le Pen a echu ar gaoz gant ar frazenn « Soñjal a ra din ez eo un afer a doareoù mat »http://www.anti-rev.org/textes/Aubry95a/x.html.

Goude kouezhadenn Moger Berlin, Jean-Marie Le Pen a dag hag un-dro Bernard Stasi : « Pa vezer anvet Stasi, e reer evel ar strollad komunour, cheñchet e vez anv».
 An envroañ 
Brudet eo bet Bernard Stasi da geñver harp d'an envroidi dre e levr L'immigration, une chance pour la France. Burutellet eo bet kalz war an dachenn-se betek e-touezh izili e strollad poltitikel. Taget e oa lies evit bezaña-du gant an envroañ meur, gant ar metoù broadelour met ivez gant Christian Bonnet da skouer ezel d'an UDF.

 Buhez politikel 
Kannadoù lec'hel
 1970 - 1977 : maer Épernay
 1983 - 2000 : maer Épernay
 1981 - 1988 : prezidant kuzul rannvroel Champagne-Ardenne
Kannad parlamantel
 11 a viz Gouere 1968 - 6 a viz Mae 1973 : kannad pevare pastell-vro ar Marne (dilez evit mont tre ar gouarnamant)
 3 a viz Ebrel 1978 - 1añ a viz Ebrel 1986 : kannad pevare pastell-vro ar Marne
 2 a viz ebrel 1986 - 14 a viz Mae 1988 : kannad pevare pastell-vro ar Marne
 23 a viz Mezheven 1988 - 1añ a viz Ebrel 1993 : kannad ar c'hwec'hvet pastell-vro er Marne
 19 a viz Gouere 1994 - 24 a viz Ebrel 1998 : kannad europat
 Oberennoù 
 Vie associative et démocratie nouvelle, Presses universitaires de France, 1979, 
 L'Immigration, une chance pour la France, Robert Laffont, dastumadenn. « Franc Parler », 1984, 
 La politique au cœur, Robert Laffont, 1993, 
 Tous Français, l'immigration, la chance de la France, Hugo Document, 2007, 
 Enorioù 
 E 2013 ez eus bet krouet ur park Bernar Stasi gant kêr Reims, en Epernay ez eus bet badeziet ur blasenn ivez. 
 Tro-dro d'an den 
 Adal titl e levr, L'immigration, une chance pour la France, ez eus bet krouet un droienn kunujennus er metoù broadelour gall evit komz eus an envroidi dre guzh oc'h ober anezho chances pour la France berraet e CPFhttp://resistancerepublicaine.eu/2014/07/07/jai-passe-une-journee-au-tribunal-de-belfort-entre-des-cpf-et-une-islamophobe-par-claude-laurent/.
 Lesanvet e oa bet « Stasibaou » gant Christian Bonnet adal anv ar broadelour ha stourmer disrannour Jean-Marie Tjibaouhttp://referentiel.nouvelobs.com/archives_pdf/OBS1071_19850517/OBS1071_19850517_044.pdf.
 Lesanvet e oa bet « la tête de Turc des maniaques de la xénophobie » gant Salim Jay, kazetenner evit Le Soir e 2011http://www.agoravox.fr/actualites/politique/article/bernard-stasi-l-immigration-une-116148.

 Notennoù ha daveennoù 

Rummad:Ganedigezhioù 1930
Rummad:Marvioù 2011
Rummad:Tud Reims
Rummad:Politikourien Bro-C'hall